Sagunt organitza visites guiades al patrimoni històric per a persones amb discapacitat
26 d’abril 2017

![](/media/b5edptuw/64_img_9895.jpg)  
  
L'Ajuntament de Sagunt, d'acord amb l'estratègia de dinamització local i projecció exterior de la ciutat com a candidata a Patrimoni de la Humanitat, ha organitzat una sèrie de visites guiades gratuïtes per als col·lectius de persones discapacitades. En esta ocasió han visitat el museu arqueològic, el teatre romà i el museu de la Via del Pòrtic quaranta persones amb discapacitats oculars procedents de l’ONCE.

   
![](/media/bkalhs4c/64_20170426_105508_001.jpg)  
Està previst que posteriorment també visiten la ciutat altres col·lectius de persones amb altres discapacitats psíquiques o sensorials. La visita ha comptat amb la participació de l'Associació de Guies Turístics Oficials del Camp de Morvedre que han adaptat la visita i les explicacions sobre el patrimoni local a les persones cegues utilitzant altres recursos sensorials, com el tacte.  
  
La regidora de Turisme, Natalia Antonino, ha declarat que **“esta important iniciativa, que es dirigeix a col·lectius de persones que tenen diferents discapacitats se suma a un conjunt de mesures que estan dins del projecte de candidatura de Sagunt a Patrimoni de la Humanitat. I des de la delegació de Turisme apostem perquè el patrimoni estiga a l'abast de tots”**.  

*   [](http://www.facebook.com/sharer.php?u=https://aytosagunto.es/va/actualitat/sagunt-organitza-visites-guiades-al-patrimoni-historic-per-a-persones-amb-discapacitat/ "Facebook")
*   [](http://twitter.com/share?url=https://aytosagunto.es/va/actualitat/sagunt-organitza-visites-guiades-al-patrimoni-historic-per-a-persones-amb-discapacitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-organitza-visites-guiades-al-patrimoni-historic-per-a-persones-amb-discapacitat/ "Linked In")
*   [](mailto:?body=https://aytosagunto.es/va/actualitat/sagunt-organitza-visites-guiades-al-patrimoni-historic-per-a-persones-amb-discapacitat/)